'A Mecca

**'A Mecca** (), ce segnefeche **Makka al-Mukarrama** ("Makka l'Onoratisseme"), jndr'ô andìche **Mokaraba**, jè 'na cetata de l'Arabie Saudite occidendale, acchijate jndr'â reggione de l'Hegiaz. Capeluèche d'a provinge omonime, jè pe' andonomasie 'a *cetata sande* (apprìme de Medina e Gerusalemme) pe' le musulmane. Jè 'a cetata jndre cui jè nasciùte 'u profete Maomette, arrecordate cumme refunnatore de l'Islam. Condène 'a cchiù granna moschèe d'u munne, 'a Masjid al-Haram.

## Storie
De jèdde non ge se sape assaje apprìme de l'Islam. Cendre de 'mbortande cange commerciale (*mawim*) e de radune spiretuale, Mecca jève cumannate d'a tribbù de le Banu Quraysh ca l'avèvene luäte a le Banū Khuzāʿa origgenarije d'ô Yemen, a lòre vôte addevendate segnore d'u cendre urbane pigghianne 'u puèste de le B. Jurhum.

'A relevanze commerciale addependeve da 'u fatte ca - cumme arrecorde 'ô stesse Corane - lei Quraysh organizzavane ogne anne almène doje gegandesche carovane ca aunìvane 'u meridione arabe (oase de Najrān) ad 'u settendrione siro-palestinese (cendre de Gaza). Quèste carovane, ca arrevavane a cundà a vôte 'a consistenze pure de quase 2 mile dromedarije e 'nu numere scanosciute de ciucce, percorrevane le 'ndere vanne longhe l'accussìdditte "vije d'u Ḥijāz" jndre picche cchiù de 60 sciùrne e sostavane addè addò jève possibbele fè abbeverà anemale e uèmmene. Une de quèste soste ère appunde 'a cetata de Mecca, jndr'â spianate ca tenève 'u sanduarije preislameche d'a Kaʿba.
Le 'mbortanze spirituale ère derettamènde collegabbele proprije a quiste edifice sacre. D'apprìme jidde tenève jndre 'a divinetata tribbale urbane de Hubal me sùbbete, pe' fàce addevendà cchiù semblece 'a soste de le carovaniere e de le pellegrine, jndr'â Kaʿba fùrene sckaffate 'nu munne de otre idole, venerate d'a cchiù granna vanne de le popolazzione arabe peninsulare, ca fùrene squasciate jndr'ô 630 da 'u profete Maomette sùbbete nnande avè ppegghiate 'a sove cetata natale. 

Chiamate jndr'â ll'epoche preislameche Bakka, Maomette avève cchiù o mène quarand'anne quanne, scunnutose 'n'meditazione jndre 'nu pertuse d'u 'nzecate monde Hira, avrebbe avute 'a prime esperienze profeteche cu l'apparizione dell'arcangele Gabriele ca l'avrebbe ingiunde - ausanne le 'mberative "iqrāʾ", ce segnefeche "ligge!" (da 'u verbe arabe *qaraʾa*) - a proclamà 'u nuève messagge divine, riassunde jndr'â ll*'incipit* d'a *Sura 96* d'u Corane:

## Peregrenagge
'A Mecca jè mete ogne anne de visete da parte de pellegrine islameche ('u maesseme se iacchije a 2 miglione) ca, seconne quanne prescritte da 'u Corane, totte quidde ca s'ô pòtene permettere fisecamènde ed economecamènde, l'honne à visetà almène 'na vôte jndr'â vite p'u peregrenagge canonece ditte *[[hajj|ḥajj]]*.

'A sacraletata sove comborte ca jndre jèdde (e jndr'ô territorie 'nzeccate, cumme avène a Medina) sije categorecamènde 'nderdette 'a trasùte a ci non g'ète musulmane.

## Note


## Bibbliografije

* al-Azraqī, *Akhbār Makkah* (Le notizie de Makkah), rest. de l'ediz. orig. d'u 1934, a cure de Rushdī al-Sālih Malhas, Beirut, 1986.
* Patricia Crone, *Meccan Trade and the Rise of Islam*, Princeton, Princeton University Press, 1987.

## 'Ndruche pure
* Quraysh
* Ka'ba
* Medina
* Gerusalemme
* hajj

## Otre pruggette

## Collegaminde fore a Uicchipèdie
* Corane 
* Approfunnemènde
* Direzione ad 'a Mecca
* 'A Mecca sus a Google Maps